**DĖL GATVIŲ PAVADINIMŲ SUTEIKIMO IR KEITIMO**

2018 m. spalio 31 d. Nr. T2-

## Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pavadinimų gatvėms, pastatams, statiniams ir kitiems objektams suteikimo, keitimo ir apskaitos tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, ir atsižvelgdama į komisijos dėl pavadinimo gyvenamosios vietovės gatvei suteikimo, keitimo ar panaikinimo 2018-10-09 posėdžio protokolą Nr. DK-77, Savivaldybės taryba n u s p r e n d ž i a:

1. Suteikti Tutiškių k., Karsakiškio sen., Panevėžio r., projektuojamoms gatvėms pavadinimus – Viržių ir Rugiagėlių (1 priedas).

2. Pakeisti Paįstrio k., Paįstrio sen., Panevėžio r., Čiolniko gatvės pavadinimą į Juozo Gudavičiaus pagal pateiktą schemą (2 priedas).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Rita Rapkevičienė

2018-10-18

Panevėžio rajono savivaldybės tarybai

# **AIŠKINAMASIS RAŠTAS DĖL SPRENDIMO ,,DĖL GATVIŲ**

#  **PAVADINIMŲ SUTEIKIMO IR KEITIMO“ PROJEKTO**

2018 m. gegužės 17 d.

Panevėžys

**Projekto rengimą paskatinusios priežastys.**

Nuo 2011 m. sausio 1 d. teisiškai registruojant kitos paskirties, žemės ūkio (su juose esančiais statiniais), sodo sklypus, pastatus bei norint deklaruoti gyvenamąją/verslo vietą, reikalinga suteikti pastatams adresus. Adresai suteikiami Savivaldybės administracijos direktoriaus įsakymu po to, kai Adresų registre įregistruojama gatvė. Tik esant gatvių kodams galima nekilnojamojo turto registracija
VĮ Registrų centre bei asmenų gyvenamosios vietos deklaravimas konkrečiu adresu.

**Sprendimo projekto esmė ir tikslai.**

Vadovaudamasi Pavadinimų gatvėms, pastatams, statiniams ir kitiems objektams suteikimo, keitimo ir apskaitos tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57, gatvių pavadinimus tvirtina Savivaldybės taryba. VĮ Registrų centras įregistruoja gatvės pavadinimą Gatvių bei adresų registre ir suteikia kodą.

**Kokių pozityvių rezultatų laukiama.**

Atsižvelgiant į komisijos dėl pavadinimo gyvenamosios vietovės gatvei suteikimo, keitimo ar panaikinimo 2018-10-09 posėdžio protokolą Nr. DK-77 siūloma įteisinti: Tutiškių k., Karsakiškio sen., projektuojamų gatvių pavadinimus, suteikiant Viržių ir Rugiagėlių gatvių pavadinimus, pakeisti esamos Paįstrio k., Paįstrio sen., Panevėžio r., Čiolniko gatvės pavadinimą į Juozo Gudavičiaus (bendruomenės siūlymas).

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus šį projektą, jokie teisės aktai nekeičiami.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.** Nėra.

Vyr. specialistė Rita Rapkevičienė